Document ID: /roh_data/filtered/fineweb-2-filterrobots_roh.jsonl.gz/12270

Cun la pratica actuala na vegnian betg tuts tractads tuttina, avevan decis il Tribunal federal e da la Dretgira administrativa dal chantun Sviz, scriva la regenza grischuna. Tenor questas sentenzias na dependia la pussaivladad da far diever da las purschidas turisticas betg dal lieu da domicil. Uschia dettia quai uss in basegn d’agir era en il chantun Grischun, argumentescha la regenza la decisiun da reveder la lescha.
Lescha chantunala per evitar lavur a las vischnancas
Per evitar che mintga vischnanca stoppia uss adattar la lescha communala da turissem, ha la regenza decis da reveder la lescha chantunala. La soluziun saja en l’interess da las vischnancas e possia era vegnir realisada svelt, scriva la regenza grischuna. Ina excepziun dettia quai, sche la vischnanca paja ina contribuziun essenziala al svilup dal turissem or da las taglias sin las entradas.
Il Cussegl grond tracta il project en la sessiun da december.
RR novitads 10:00